joelniklaus/EU_Wikipedias huggingface dataset:
Hamza Hamry

Hamza Hamry (; s. 12. tammikuuta 1995 Kairouan), on tunisialainen, hän on entinen judoka ja sekataistelulaji, joka kilpailee kevytsarjassa. Ammattimainen sekataistelija vuodesta 2017. Hän oli myös ADCC:n Afrikan mestari.

Vapaaottelu 
Hamry teki MMA-debyyttinsä 2017 BFC Algeriassa, ja hänen oli määrä taistella Mourad Zaidia vastaan. Hän voitti taistelun TKO:lla ensimmäisellä kierroksella.

Seuraavaksi hänen oli määrä taistella Firas Atigia vastaan Tataouinen mestaruuskilpailuissa viiden vuoden ammattilaisdebyyttinsä jälkeen. Hän voitti taistelun TKO:lla ensimmäisellä kierroksella.

Hamry kohtasi Read El Zanatin 1. huhtikuuta 2022 Libya Combat Organizationissa. Hän voitti taistelun ensimmäisen kierroksen TKO:lla.

Saavutukset
Libya Combat Mestaruus
LBA Combat Kevyt Mestaruus (Kerran)
3. Tunisialainen judon mestaruuskilpailut 2013 (-66 kg)
Tunisialainen judon mestari 2014 (-66 kg)
Vic Fight Grappling Beach mestari (-70 kg)
ADCC Afrikan mestari (-70kg)

Ottelut

Filmografia

emissio 
2020 : Enjah Tuniscopessa : vieras
2021: 90 minuuttia Hedi Zaiem kanssa elokuvassa El Hiwar El Tounsi: kausi 3, jakso 22 vieras
360 astetta Nawel Bizid kanssa Carthage Plus TV:ssä: kausi 1, jakso 4, vieras

Radio 
2020 : seuraa unelmaasi Dream Fm : vieras
Radio Sabra Fm: vieras
2021 : Mi Temps Express FM:ssä : vieras
Sportag Diwan Fm:ssä: vieras
tunti tunnilta Mosaïque FM:ssä: vieras
Tranquilla Radio Med:ssä: vieras
Cap Fm: vieras
Radio RM Fm: vieras
Jawahra Fm: vieras
Expresso-viikonloppu Express FM:ssä: vieras
Fet El Foot Shems FM:ssä: vieras
2022 : Viikonloppu Radio Medissä : vieras

Lähteet

Tunisialaiset vapaaottelijat
Vuonna 1995 syntyneet
Elävät henkilöt
Tškalovskin lentotukikohta

Tškalovskin lentotukikohta (; kansallinen lentopaikka-tunnus: УУМУ ja ЬУМУ ), on lentotukikohta Moskovan alueen Štšolkovon kaupungin kaakkoispuolella Venäjällä. Lentotukikohta sijaitsee linnuntietä noin neljä kilometriä Štšolkovosta kaakkoon, noin kaksi kilometriä Tähtikaupungista länteen ja 31 kilometriä Moskovasta koilliseen. 

Tukikohdassa toimivia joukko-osastoja ovat lentokalustoineen 
 929. valtion koelentokeskus, omistettu Valeri Tškaloville (929 GLITs) lentokalustonaan Iljušin Il-80, Iljušin Il-82, Iljušin Il-86VKP, Iljušin Il-96-400VPU -lentokoneita.
 (353 APON), lentokalustonaan Antonov An-12, Antonov An-26, Antonov An-72 ja Iljušin Il-76 -lentokoneita.
 (354 APON), lentokalustonaan Antonov An-148, Iljušin Il-18D, Iljušin Il-62M, L-410 ja Tupolev Tu-134 -lentokoneita.
 (206 ABON), lentokalustonaan Mil Mi-8AMTSh ja Mil Mi-8MT -helikoptereita.
 223. ilmayksikkö, lentokalustonaan Iljušin Il-62M, Iljušin Il-76MD, Tupolev Tu-134A-3 ja Tupolev Tu-154B-2/M -lentokoneita.

(kesken)

Katso myös
 Tškalovskin lento-onnettomuus 1966

Lähteet

Aiheesta muualla

Войсковая часть 15650-16, аэродром Чкаловский  (army-today.ru)
Аэродром Чкаловский (в/ч 15650-16)  (вармии.рус)
ГЛИЦ (НИИ ВВС) Опубликовано 4.1.2018)  (testpilot.ru)

Moskovan alue
Venäjän lentoasemat
Venäjän ilmavoimien lentokentät‎
Odessan kansallinen lääketieteen yliopisto

Odessan kansallinen lääketieteellinen yliopisto (, lyhennys ОНМедУ) on Ukrainan Odessassa toimiva kansallinen, lääketieteen ja sen lähialojen yliopisto. Yliopisto tulkitsee perustamisajakseen vuoden 1900, jolloin Odessan yliopistossa aloitettiin lääketieteellinen opetus. Yliopistossa on kuusi tiedekuntaa. Opiskelijoita on yhteensä noin 8 000 ja heistä noin 3 000 tulee ulkomailta. Opetuskielinä ovat venäjä, ukraina ja englanti.

Ukrainan kansallisessa Jevroosvita-yliopistovertailussa Odessan kansallinen lääketieteen yliopisto sijoittui vuonna 2021 kokonaissijalle 76. Verkkonäkyvyyttä painottavassa kansainvälisessä Webometrics-vertailussa sijoitus oli ukrainalaisista korkeakouluista 119 (1/2022).

Lähteet

Aiheesta muualla

Ukrainan yliopistot ja korkeakoulut
Odessa
Babyface. Music & publishing

Babyface. Music & publishing on vuonna 2021 toimintansa aloittanut suomalainen levy-yhtiö. Yhtiö on Warner Music Finlandin alalevymerkki, ja sitä johtaa Andrei Kipahti yhdessä label manager Noora Kärjen kanssa. 

Yhtiö on on keskittynyt moderniin pop-musiikkiin. Yhtiön kiinnityksiä ovat Cledos, YB026, Davi, Madboiali.

Aiheesta muualla 

https://warnermusic.fi/2021/02/03/warner-music-finland-yhteistyohon-uuden-levymerkin-babyfacen-kanssa/

Suomalaiset levy-yhtiöt
Lavushimandan piiri

Lavushimandan piiri on yksi Muchingan maakunnan piireistä Sambiassa. Piirin pinta-ala on 14136,87 km2 ja sillä on yhteistä rajaa kuuden muun piirin kanssa. Lavushimandan piirin pohjoispuolella ovat Mpikan sekä Kanchibiyan piirit, itäpuolella Mambwen piiri, eteläpuolella Chitambon piiri ja länsipuolella Lungan sekä Samfyan piirit.

Lavushimandan piiri muodostaa yhden vaalipiirin, joka koostuu neljästä osa-alueesta: Chikanda, Mupamadzi, Lukulo ja Lulimali. Lavushimandan piirissä on kaksi päällikkökuntaa, Mpumba ja Chiundaponde, joista Mpumban päällikkökunnan päällikkö Mpumba hallitsee Chikandan sekä Mupamadzin osa-alueita ja Chiundaponden päällikkökunnan päällikkö Chiundaponde hallitsee Lukulon sekä Lulimalin osa-alueita.

Vuoden 2010 väestötietojen mukaan Lavushimandan piirin väkiluku on 36805 henkilöä. Vuonna 2018 väkiluvun arvioitiin kuitenkin olevan jo 61707 henkilöä.

Lavushimandan piiri sijaitsee 1568 metrin korkeudessa merenpinnan yläpuolella. Kesät ovat alueella kuumia sekä trooppisia ja piirin itäosissa lämpötila voi nousta kesäisin +40°C:een. Talvisin lämpötila voi laskea +17,5°C:een. Piirin laaksossa vuotuinen sadanta on noin 1000 mm ja tasangoilla Muchingavuorten juurella vuotuinen sadanta on noin 1200 mm. Tuulet puhaltavat pääsääntöisesti idän ja kaakon suunalta, mutta sadekaudella tavallisemmin jostain koillisen ja lännen väliltä. Voimakkaimmat tuulet puhaltavat kuitenkin idästä ja niitä voi tuulla ympäri vuoden.

Lavushimandan piirin kasvillisuus koostuu pääasiassa neljästä erityyppisestä metsästä, kolmesta erityyppisestä metsäsavannista ja ruohostomaasta. Ruohostomaiden kasvillisuus riippuu tarkasteltavan alueen maaperästä. Yleisesti ottaen ruohostomailla kasvaa puita siellä täällä ja alueilla tavataan säännöllisesti ruohostopaloja kuuman kuivan kauden aikaan. Lavushimandan piirissä on kaksi kansallispuistoa: Lavushimandan kansallispuisto ja Etelä-Luangwan kansallispuisto. Lisäksi piirissä on kolme riistanhoitoaluetta.

Lavushimandan piiristä johtaa maantie T2 maakunnan pääkaupunkiin Chinsaliin. Lisäksi alueen läpi kulkee Tansanian–Sambian rata ja piirin alueella on viisi toimivaa juna-asemaa: Lukulun, Finkulin, Munungan, Salamon ja Kalonjen asemat. Radalla liikennöivät junat kuljettavat sekä tavaraa että ihmisiä, mutta junaliikenteen suurimmat haasteet ovat kaluston vanhanaikaisuus sekä junien hitaus. Raideliikenteessä on kuitenkin kasvupotentiaalia ja liikenteen kehittäminen vaatisi investointeja nopeampiin sekä nykyaikaisempiin juniin. Tie- ja raideliikenteen lisäksi Lavushimandan piirissä toimivat myös eri yritysten lanka- ja matkapuhelinverkot sekä Internet-yhteys.

Lähteet 
 Muchinga Province Provincial Administration: Lavushimanda 

Sambian maantiede
RBW

RBW on eteläkorealainen levy-yhtiö.

Artisteja 
 Ryhmiä
 Mamamoo
 Vromance
 Oneus
 Onewe
 Purple Kiss

 Sooloartisteja
 Wheein

Lähteet 

Eteläkorealaiset levy-yhtiöt
PixelfedFI

PixelfedFI on suomalainen yhteisöpalvelu. Sitä pyörittää Jonne Arjoranta. Palvelu noudattaa ActivityPub-protokollaa ja toimiminen toisten tätä protokollaa tukevien palveluiden välillä käy saumattomasti. Sähköpostien mallin tapaan.

PixelfedFI käyttää palvelinpuolella Pixelfed-palvelinohjelmisto ja tarjoaa käyttäjiensä käyttöön asiakkaaksi selaimella käytettävän Pixelfed-Web-sovelluksen. Käyttäjä voi myös käyttää muuta haluamaansa asiakasohjelmaa, kunhan se tukee ActivityPub-protokollaa.

Katso myös 
 ActivityPub

Lähteet

Aiheesta muualla 
 Verkkosivusto
 Dokumentaatio
 Blogi

Internet-palveluntarjoajat
Yhteisöpalvelut
Mark Lwoff

Mark Lwoff (s. 1976) on suomalainen elokuvatuottaja ja ravintolayrittäjä. Lwoff on työskennellyt 90-luvun alusta alkaen elokuva-alalla erilaisissa tuotannollisissa tehtävissä. Elokuvaopinnot hän aloitti 2000-luvun alussa silloisen TaiKin elokuvatuotantolinjalla.

Lwoff perusti yhdessä Misha Jaarin ja Vesa Virtasen kanssa Oy Bufo Ab -elokuvatuotantoyhtiön 2007. Yhtiö on tuottanut toistakymmentä pitkää elokuvaa sekä useita lyhytelokuvia.

Bufon ohjaajin ovat kuuluneet mm. Jörn Donner (Kuulustelu, Armi elää), Pirjo Honkasalo (Betoniyö), Zaida Bergroth (Hyvä poika), Veiko Õunpuu (Viimeiset) ja Ilja Rautsi (lyhytelokuva Night of the Living Dicks). 

Lwoff sai yhdessä Misha Jaarin kanssa parhaan elokuvan Jussi-palkinnon elokuvasta Betoniyö. Elokuva sai kaikkiaan kuusi Jussi-palkintoa. Sama elokuva toi tuottajaparille Vuoden elokuvatuottaja -palkinnon 2014.

Bufo-konserniin kuuluu myös elokuvien levitysyhtiö B-Plan Distribution Oy, joka on levittänyt elokuvateattereihin valtaosin kotimaisia elokuvia.

Lwoff omistaa kumppaniensa kanssa ravintolan B-Smokery ja baarin B-Side Bar, Helsingin Teurastamolla.

Pitkiä elokuvia tuottajana 

 Kuulustelu (2009)
 Hyvä poika (2011)
 Betoniyö (2013)
 Korso (2014)
 Ruotsalainen hetki (2014)
 Armi elää! (2015)
 Ihmisen osa (2018)
 Viimeiset (2020)
 Dinosaurus (2021)
 Donner - Privat (2021)
 Guled & Nasra (2021)
 Veden vartija (2022)

Aiheesta muualla 

 Mark Lwoff Elonetissä
 Mark Lwoff IMDb:ssa

Viitteet 

Suomalaiset elokuvatuottajat
Jussi-palkinnon saajat
Misha Jaari

Misha Jaari (KTK, Huk s. 1972) on suomalainen elokuvatuottaja ja ravintolayrittäjä. Jaari on tuottanut elokuvia 2000-luvun alusta alkaen. Opiskeluaikana hän tuotti muun muassa Dome Karukosken, Taneli Mustosen ja Ari Matikaisen lyhytelokuvat.

Jaari perusti vuonna 2007 Bufo-tuotantoyhtiön yhdessä tuottaja Mark Lwoffin ja käsikirjoittaja Vesa Virtasen kanssa. Yhtiön ensimmäinen pitkä elokuva oli Jörn Donnerin draama Kuulustelu. Yhtiö on tuottanut toistakymmentä pitkää elokuvaa sekä useita lyhytelokuvia.

Bufon ohjaajin ovat kuuluneet Jörn Donnerin (Kuulustelu, Armi elää) lisäksi mm. Pirjo Honkasalo (Betoniyö), Zaida Bergroth (Hyvä poika), Veiko Õunpuu (Viimeiset) ja Ilja Rautsi (lyhytelokuva Night of the Living Dicks). 

Jaari sai yhdessä Mark Lwoffin kanssa parhaan elokuvan Jussi-palkinnon Pirjo Honkasalon elokuvasta Betoniyö. Elokuva sai kaikkiaan kuusi Jussi-palkintoa. Sama elokuva toi tuottajaparille Vuoden elokuvatuottaja -palkinnon 2014.

Bufo-konserniin kuuluu myös elokuvien levitysyhtiö B-Plan Distribution Oy, joka on levittänyt elokuvateattereihin valtaosin kotimaisia elokuvia.

Jaari omistaa kumppaniensa kanssa ravintolan B-Smokery ja baarin B-Side Bar Helsingin Teurastamolla.

Pitkiä elokuvia tuottajana 

 Kuulustelu (2009)
 Hyvä poika (2011)
 Betoniyö (2013)
 Korso (2014)
 Ruotsalainen hetki (2014)
 Armi elää! (2015)
 Ihmisen osa (2018)
 Viimeiset (2020)
 Dinosaurus (2021)
 Donner - Privat (2021)
 Guled & Nasra (2021)
 Veden vartija (2022)

Lähteet

Aiheesta muualla 
 
 

Suomalaiset elokuvatuottajat
Jussi-palkinnon saajat
Elävät henkilöt
Vuonna 1972 syntyneet
Pixelfed

Pixelfed on avoimen lähdekoodin palvelin- ja asiakasohjelmistopaketti yhteisöpalveluihin. Pixelfed noudattaa ActivityPub-protokollaa.

Pixelfed-palvelinta voi kuka tahansa isännöidä omalla palvelimellaan ja Pixelfed-palvelin voi kommunikoida saumattomasti toisten AcitivityPub-protokollaa tukevien palveluiden kanssa. Hieman samaan tapaan kuin sähköpostit toimivat. Näitä itsenäisesti toimivia palveluita kutsutaan toisinaan myös instansseiksi.

Yksi suosituimmista Pixelfed-ohjelmistoa käyttävistä yhteisöpalveluista on Eurooppassa toimiva PixelfedSocial.

Ohjelmisto 
Pixelfed pakettiin kuuluu palvelinohjelmisto ja muutama asiakasohjelmisto.

Palvelinohjelmisto 
Pixelfed-palvelinohjelmisto hoitaa palvelinpuolen. Muiden palvelimien kanssa kommunikointiin se käyttää ActivityPubia ja tarjoaa asiakasohjelmien käyttöön ActivityPubin mukaisen rajapinnan. Palvelinta suoritetaan HTTP-palvelimella.

Asiakasohjelmat 
Verkkoselaimella käytettävä Pixelfed-Web-sovellus tulee Pixelfed-palvelimen mukana samassa paketissa. Web-sovelluksen lisäksi Pixelfed-projekti kehittää omia asiakasohjelmia myös Androidille, iOS:lle ja iPadOS:lle, mutta toistaseksi ne eivät ole valmiita. Pixelfed-projektin omien asiakasohjelmien lisäksi toimivat myös muut AcitivityPubia tukevat asiakasohjelmat.

Tekniikka 
Palvelinohjelmisto on tehty suurimmaksi osaksi PHP-ohjelmointikielellä. Tietokantaohjelmistona toimii PostgreSQL, MariaDB tai MySQL.

Selaimella käytettävä Web-sovellus on tehty JavaScriptilla.

Katso myös 
 ActivityPub

Lähteet

Aiheesta muuallla 

 Verkkosivusto
 Blogi
 Dokumentaatio
 Git-arkisto

Ohjelmistot
Yhteisöpalvelut
Luettelo parafilioista

Tämä on Luettelo parafilioista.


A

D

E

F

G

H

K

M

N

P

S

U

V

Z

Lähteet 

Parafiliat
Seksologia
Babylon (New York)

Babylon on kunta (town) New Yorkin osavaltiossa, Yhdysvalloissa. Sen väkiluku oli 218 233 vuonna 2020. Kunta sijaitsee Suffolkin piirikunnassa, New Yorkin metropolialueella.

Maantiede 
Babylon sijaitsee New Yorkin osavaltion Long Islandilla, Suffolkin piirikunnassa. Babylonin kuntaan kuuluu 3 kylää ja 11 paikallishallinnotonta aluetta. Babylonia rajaa länsipuolella Oyster Bay, pohjoispuolella Huntington, itäpuolella Islip ja eteläpuolella Atlantin valtameri. Babylonista on linnuntietä noin 60 kilometrin matka New Yorkiin.

Väestö 
Vuonna 2020 Babylonin 218 233 asukkaasta valkoisia oli 65,8 %, mustia 5,5 %, mustia 17,3 %, aasialaisia 3,2 % ja aasialaisia 0,5 %. 25,8 % asukkaista puhui kotonaan jotain muuta kieltä kuin englantia ja 18,4 % asukkaista oli syntynyt ulkomailla.

Lähteet

Aiheesta muualla 

New Yorkin kunnat
If the Sky Came Down

If The Sky Came Down  on suomalaisen metalliyhtye Lost Societyn viides studioalbumi, joka julkaistiin 7. lokakuuta 2022. Albumilta on julkaistu singlet ”112”, ”Stitches”, sekä ”What Have I Done”. Kappaleen ”What Have I Done” musiikkivideon materiaali on taltioitu vuoden 2022 Tuska-festivaalilla.

Kappaleet

Kokoonpano 
 Samy Elbanna - laulu, kitara
 Arttu Lesonen - kitara
 Mirko Lehtinen - basso
 Taz Fagerström - rummut

Arvostelut 
 Kaaoszine: 
 Imperiumi: 7+/10
 Inferno: 
 Soundi:

Lähteet 

Vuoden 2022 albumit
Lost Societyn albumit
Marianne Jelved

Marianne Bruus Jelved (s. 5. syyskuuta 1943 Charlottenlund) on tanskalainen opettaja ja Radikaalin Venstren poliitikko. Hän on istunut kansankäräjillä liki yhtäjaksoisesti vuodesta 1987 ja toiminut Tanskan talousministerinä vuosina 1993–2001, pohjoismaaministerinä 1994–2001, kulttuuriministerinä 2012–2015 ja kirkollisministerinä 2014–2015. Vuosina 1990–2007 hän oli puolueensa poliittinen johtaja, eli käytännössä puheenjohtaja (Radikaalilla Venstrellä on erikseen maanlaajuisen organisaation puheenjohtaja ja kansankäräjäryhmän valitsema poliittinen johtaja, joista jälkimmäinen on käytännössä puolueen johtaja).

Lähteet

Aiheesta muualla
 Marianne Jelved Tanskan kansankäräjien verkkosivuilla 

Tanskan ministerit
Tanskan kulttuuriministerit
Tanskalaiset opettajat
Tanskalaisten puolueiden puheenjohtajat
Vuonna 1943 syntyneet
Elävät henkilöt
Ekebergan kalmisto

Ekebergan kalmisto on Siuntiossa, Uudellamaalla sijaitseva roomalaisaikainen kalmisto. Kalmisto sijaitsee kalliolla lähellä Siuntion kirkonkylää noin 370 meteriä koilliseen Suitian kartanostalinnasta. Hautarakennelma käsittää hautaröykkiön ja tarhalatomuksen, jotka sijaitsevat kallion eteläreunalla.

Ekebergan kalmisto on Museoviraston lailla suojaama kiinteä muinaisjäännös.

Historia 
Ekebergan kalmisto on tehty tasaiselle alustalle, jonka viereltä maasto laskee jyrkästi kaikkialle paitsi pohjoiseen. Kallio on aluksi ennen rakentamista poltettu "puhtaaksi". Tämän osoittaa alimpana olevan noen ja hiilen sekalainen kerros. Hiili- ja nokikerroksen päällä on puhdas sorakerros, jonka päälle varsinaiset rakennekerrokset on tehty. Röykkiössä on kaksi sisäkkäistä kehää ja niiden keskellä noin kolme metriä pitkä arkku, jonka sisältä on löytynyt metalliesineitä ja metalliesineiden katkelmia. Pääosa löydöistä ajoittuu vanhempaan ja nuorempaan roomalaisaikaan, mutta osa löydöistä on vielä nuorempia.

Rakenteiden ja löytöjen perusteella Ekebergan kalmisto kuuluu roomalaisaikana Suomen alueelle muodostuneeseen niin sanottujen siirtolaishautojen traditioon.

Lähteet 

Siuntion historia
Suomen muinaisjäännökset
Biniam Girmay

Biniam Girmay Hailu (s. 2. huhtikuuta 2000 Asmara) on eritrealainen maantiepyöräilijä, ajajatyypiltään kirimies. Hän aloitti ammattilaisuransa Nippo–Delko–One Provence -joukkueessa 2020 ja siirtyi UCI World Tour -tasolla kilpailevaan Intermarché-Wanty-Gobert Matériaux -talliin kesken kauden 2021.

Girmay saavutti MM-hopeaa alle 23-vuotiaiden maantieajossa Flanderissa 2021. Hän voitti Gent–Wevelgem-klassikon 2022 oltuaan paras neljän ajajan loppukirissä. Hän oli ensimmäinen afrikkalainen Gent–Wevelgemin voittaja. Saman vuoden Italian ympäriajossa hän voitti kymmenennen etapin. Hän joutui keskeyttämään kilpailun tämän jälkeen saatuaan palkintojenjakotilaisuudessa samppanjapullon korkista silmävamman.

Saavutuksia 

Lähteet: Pro Cycling Stats, Cycling Archives
2018
Afrikan-mestaruuskilpailut, kultaa nuorten maantieajossa, aika-ajossa ja joukkueaika-ajossa
Aubel-Thimister-La Gleize (juniorikilpailu), 1. etapin voitto
2019
La Tropicale Amissa Bongo, 3. etapin voitto
Ruandan ympäriajo, 5. etapin voitto
2020
La Tropicale Amissa Bongo, pistekilpailun sekä 3. ja 6. etapin voitto
Trofeo Laigueglia, toinen
Tour du Doubs, toinen
2021
Classic Grand Besançon Doubs, voitto
Tour du Doubs, toinen
MM-kilpailut, alle 23-v. maantieajossa hopeaa
2022
Trofeo Alcúdia, voitto
E3 Saxo Bank Classic, viides
Gent–Wevelgem, voitto
Italian ympäriajo, 10. etapin voitto, 1. etapilla toinen
Aika-ajon Eritrean-mestaruus
Bretagne Classic Ouest-France, kuudes
Grand Prix Cycliste de Québec, kolmas
Grand Prix de Wallonie, toinen

Lähteet 

Eritrealaiset maantiepyöräilijät
Vuonna 2000 syntyneet
Elävät henkilöt
Ranskan ydinkokeet (1966)

Ranskan ydinkokeet 1966 olivat Ranskan tekemiä ydinkokeita vuonna 1966 Mururoa atollin lähettyvillä Ranskan Polynesiassa.

Ydinkokeita varten koottu laivasto-osasto lähti 4. huhtikuuta 1966 Brestistä ja saapui Mururoalle 4. toukokuuta. Osastoon kuuluivat lentotukialus FS Foch, De Grasse, La Bourdonnais, Forbin, Jauréguiberry, Le Rhin, La Seine ja Aberwrach, joiden lisäksi epälukuinen määrä tukialuksia. Kokeiden ensimmäiseen sarjaan kuuluivat kokeet 2. heinäkuuta Aldébaran, 19. heinäkuuta Tamouré ja 21. heinäkuuta Ganymède. Toinen sarja sisälsi kokeet Bételgeuse 11. syyskuuta, Rigel 24. syyskuuta ja 4. lokakuuta Sirius. Ranskan presidentti de Gaulle seurasi osaston mukana Bételgeuse-koetta.

Osasto aloitti 3. marraskuuta paluumatkan Papeetelta Honolulun kautta Brestiin, jonne saavuttiin 19. joulukuuta.

Lähteet

Viitteet 

Ranskan ydinkokeet
Ranskan Polynesian historia
1966
Juan Pedro López

Juan Pedro López Pérez (s. 31. heinäkuuta 1997 Lebrija, Espanja) on espanjalainen maantiepyöräilijä. Hän aloitti ammattilaisuransa Kometa-Uvet-joukkueessa 2019, ja siirtyi kesken kauden Trek-Segafredo -talliin, jota edustaa edelleen.

López johti vuoden 2022 Italian ympäriajon kokonaiskilpailua kymmenen etapin ajan. Hän sijoittui lopulta kymmenenneksi ja voitti nuorten kilpailun.

Saavutuksia 
Lähteet: Pro Cycling Stats, Cycling Archives

2019
Giro Ciclistico della Valle d'Aosta Mont Blanc, 4. etapin voitto
2021
Espanjan ympäriajo, kokonaiskilpailussa 13:s, nuorten kilpailussa kolmas
2022
Italian ympäriajo, kokonaiskilpailussa kymmenes, nuorten kilpailun voitto, etapilla 4 toinen, kokonaiskilpailun johdossa etappien 4–13 jälkeen

Lähteet 

Espanjalaiset maantiepyöräilijät
Vuonna 1997 syntyneet
Elävät henkilöt
Arkkienkeli Mikael taistelee paholaista vastaan ja Maria otetaan taivaaseen enkelten joukossa

Arkkienkeli Mikael taistelee paholaista vastaan ja Maria otetaan taivaaseen enkelten joukossa on Dosso ja Battista Dossin ölyvärimaalaus. Teos valmistui vuoden 1533 lopun ja vuoden 1534 alun välisenä aikana. Se on tehty alun perin Reggio nell’Emilian tuomiokirkkoon ja kuuluu nykyään Galleria nazionale di Parman kokoelmiin.

Teos koostuu kahdesta tasosta: ylempänä Maria otetaan taivaaseen enkelikuoron joukossa. Etualalla taas arkkienkeli Mikael taistelee paholaista vastaan. Mikaelin miekka on iskemässä paholaiseen, joka yrittää puolustaa itseään. Taustalla vuorottelee kaupunkeja tornineen ja vuoristojärviä. Apostolit on kuvattu Marian tyhjän haudan äärellä ja haudalta kasvaa kukkia. Teoksessa on kuvattu yksityiskohtaisesti etualan useita erilaisia puita ja tuulen heiluttama arkkienkelin viitta.

Lähteet

Aiheesta muualla 

Italialaiset maalaukset
Renessanssin maalaukset
1530-luku
Tarja Porkka-Kontturi

Tarja Porkka-Kontturi (s. 1982) on suomalaisen pelialan aktiivi ja tuottaja, Global Game Jamin viestintäjohtaja, International Game Developers Associationin (IGDA) hallituksen jäsen, Pelaaja-lehden avustaja (freelancer), We in Games Finlandin varapuheenjohtaja, Game Makers of Finlandin hallituksen jäsen ja The International Games Summit on Mental Health Awareness -tapahtuman liiketoiminnan kehityspäällikkö. Porkka-Kontturi on ollut myös kehittämässä ja tuottamassa Nordic Game -konferenssin verkkotarjontaa.

Kulttuurituottajana toimiva Porkka-Kontturi luennoi kansainvälisesti moninaisuudesta, saavutettavuudesta ja osallisuudesta sekä vetää PR- ja markkinointitiimejä. Mentorina Porkka-Kontturi toimii mm. Women in Gamesilla.

Porkka-Kontturi opettaa myös pelinkehitystä yläkouluikäisille ja luennoi pelisuunnittelusta sekä ammatti- että korkeakouluissa.

Esiintymisiä ja mainintoja 
The Game Developers Conference (GDC) 2022
Video Game Crediting Is Still a Huge Problem; But One Group of Volunteers Is Working on Solutions (IGN 10.8.2022)
Puhetta Peleistä -webinaari: Moninaisuus pelialalla, puhujana Viestintäjohtaja/Tuottaja Tarja Porkka-Kontturi
GGJ Welcomes its New Director of Communications
Meltwater: Markkinoinnin ja viestinnän ajatusjohtajat
Pocket Gamer Connects 2021: Changing the Game: how the industry is giving back to the world
Learning, Education, & Games Volume 4: 50 Games to Use for Inclusion, Equity, and Justice By Dr. Karen “Kat” Schrier, Dr. Rachel Kowert, Dr. Diana Leonard, & Tarja Porkka-Kontturi 
How Can Game Jams Benefit the Educational Process? Interview with Tarja Porkka-Kontturi 
IGDA Appoints New Executive Director - Adds Three Members to 2022 Board of Directors and Selects Board Officers 
Nuoret koodaavat – pelit ja pelien tekeminen. Kouluttajana Tarja Porkka-Kontturi 
Campaign Gaming Summit 2022: How to be authentic when marketing to gamers 
Game devs aren't getting proper credit for their work - Here's how to fix it. IGDA Game Credits Special Interest Group interview.

Lähteet

Elävät henkilöt
Vuonna 1982 syntyneet
Suomalaiset henkilöt
Laitapuolen hyökkääjä

Laitapuolen hyökkääjä on vuonna 2022 ensi-iltansa saanut suomalainen draamaelokuva. Aleksi Mäkelän ohjaama elokuva kertoo fiktiivisesti jääkiekkoilija Marko Jantusen selviytymistarinan. Elokuva alkaa Lahdesta vuonna 2015 hetkestä, jolloin koditon Jantunen on ajautunut elämänsä syvimpään ahdinkoon. Velkojat tulevat perimään huumerahoja ja Jantuselle annetaan vuorokausi aikaa maksaa velkansa.

Marko Jantusen roolissa on Severi Saarinen. Muissa päärooleissa näyttelevät Katariina Havukainen, Jorma Tommila ja Tommi Eronen. Elokuvan ovat käsikirjoittaneet Mikko Kouki ja Petja Lähde.

Elokuvan ovat tuottaneet Rimbo Salomaa, Jukka Helle ja Markus Selin Solar Filmsistä, ja sen levittää Nordisk Film.

Elokuva sai ensi-iltansa Suomessa 26. elokuuta 2022.

Viitteet 

Vuoden 2022 suomalaiset elokuvat
Suomalaiset draamaelokuvat
Stefano Oldani

Stefano Oldani (s. 10. tammikuuta 1998 Milano) on italialainen maantiepyöräilijä. Hän aloitti ammattilaisuransa Polartec-Kometa / Kometa-Uvet -joukkueessa vuosina 2018–2019, edusti Lotto Soudalia 2020–2021 ja on vuodesta 2022 ajanut Alpecin-Fenix-tallissa.

Oldani voitti Genovaan päättyneen 12. etapin Italian ympäriajossa 2022.

Saavutuksia 

Lähteet: Pro Cycling Stats, Cycling Archives
2016
Junioreiden aika-ajon Italian-mestaruus
Grand Prix Rüebliland, pistekilpailun ja 4. etapin voitto
2021
Vuelta a Castilla y Leon, toinen
2022
Volta Limburg Classic, toinen
Italian ympäriajo, 12. etapin voitto
Coppa Bernocchi, kolmas

Lähteet 

Italialaiset maantiepyöräilijät
Vuonna 1998 syntyneet
Elävät henkilöt
Crimes of the Future (vuoden 2022 elokuva)

Crimes of the Future on vuonna 2022 ensi-iltansa saanut kansainvälisesti tuotettu scifi-kauhuelokuva, jonka on ohjannut ja käsikirjoittanut David Cronenberg. Elokuvalla on sama nimi kuin Cronenbergin vuoden 1970 samannimisellä elokuvalla, mutta se ei kuitenkaan ole uudelleenfilmatisointi. Se on Cronenbergin ensimmäinen scifi- ja kauhuelokuva sitten vuoden 1999 elokuvan eXistenZ.

Crimes of the Future sai maailmanensi-iltansa Cannesin elokuvajuhlilla 2022, missä se kilpailee Kultaisesta palmusta.

Näyttelijät

Lähteet

Aiheesta muualla 
 

Tulevat elokuvat
Vuoden 2022 elokuvat
Kanadalaiset kauhuelokuvat
Brittiläiset kauhuelokuvat
Ranskalaiset kauhuelokuvat
Kreikkalaiset elokuvat
David Cronenbergin ohjaamat elokuvat
Tiina Sandberg

Tiina Maria Sandberg on Suomen kommunistisen puolueen pääsihteeri vuodesta 2018 alkaen. Tätä ennen hän toimi SKP:n Uudenmaan piirijärjestön järjestösihteerinä ja Asukasliiton järjestösihteerinä.

Sandberg on koulutukseltaan puutarhuri ja ympäristösuunnittelija, AMK.

Hän toimii tällä hetkellä myös Euroopan vasemmistopuolueen hallituksen jäsenenä ja lukuisissa sen työryhmissä.

Lähteet

Aiheesta muualla 
 Tiina Sandberg  Asukkaiden Helsinki

SKP:ssä (1994) vaikuttaneet henkilöt
Suomen Kommunistisen Puolueen (1994) pääsihteerit
Elävät henkilöt
Syntymävuosi puuttuu
Victor Gabriel Gilbert

Victor Gabriel Gilbert (13. helmikuuta 1847 Pariisi- 21. kesäkuuta 1933 /1935)  oli ranskalainen taidemaalari. Hänet tunnetaan  Pariisia kuvaavista maalauksistaan joissa keskittyi erityisesti markkinanäkymiin kaupungin  halleilla  ja kaduilla.  

Puusepän pojaksi syntyneestä Gilbertistä piti tulla myös puuseppä, mutta jo varhain havaitut piirtäjän lahjat näyttivät tien toiseen ammattiin. Vanhemmilla ei ollut varaa kouluttaa poikaansa ja kolmetoistavuotiaana hän meni koristemaalarin oppipojaksi. Samaan aikaan hän kävi Jules Gabriel Levasseurin iltakursseilla. Iltakurssit jäivät hänen ainoaksi taiteelliseksi koulutuksekseen. Tätä voi pitää myös hänelle etuna: hän ei saanut opetusta missä olisi pitänyt keskittyä historiamaalaukseen tai antiikin mytologiaan, vaan hän saattoi ottaa aiheensa  hyvin tuntemiltaan Pariisin kaduilta.  

Gilbert debytoi vuonna 1873, vain vuotta ennen impressionistien ensimmäistä näyttelyä. 1870- luvun puolivälissä varakas taidekauppias Père Martin otti Gilbertin suojatikseen yhdessä muiden lupaavien nousevien kykyjen kanssa. Nyt Gilbert  saattoi lopettaa koristemaalarin työnsä ja keskittyä pelkästään taiteeseen. Hän saavutti ostavan yleisön suosion, sillä hänen realistiset työnsä esittivät asioita, jotka olivat heille tuttuja. 

Myös valtiovalta kiinnostui Gilbertin töistä. Hänen kalamarkkinoita esittävä työnsä palkittiin hopeamitalilla ja valtio osti vuosina 1880 ja 1884 hänen töitään. Kriitikot sanoivat että Gilbert tekee maalaustaiteessan Pariisille saman kuin Émile Zola romaaneissaan, eli kuvaa kaupunkia ja sen elinvoimaa ja eteenpäinmenoa. 

Uran aikana Gilbertin tyyli kehittyi. Hän ei täysin hylännyt porvariston suosimia aiheita, kuten teos Kukkien myyjä osoittaa, mutta se linkitti häntä myös kohtim impressionisteja. Hänen värien käyttönsä muuttui kohti kirkkaampia värejä, toisin kuin realistit, jotka suosivat tummempia sävyjä paletissaan. Näyttelyitä hän piti Pariisin ohella myös Lontoossa.  

Gilbert sai uransa varrella mitalin ohella muitakin huomionosoituksia. Hänestä tuli kunnialegioonan ritari vuonna 1897 ja hän sai Prix Bonnatin vuonna 1926. Viimeisen näyttelynsä hän piti vuonna 1933. Hänen kuolinvuodestaan on kaksi eri tietoa, joko vuosi 1933 tai 1935.

Teoksia

Viitteet

Lisää aiheesta 
 http://www.artrenewal.org/artists/victor-gabriel-gilbert/204
 http://www.schillerandbodo.com/artists/gilbert/artworks/marche-aux-fleurs
 Ranskalaiset taidemaalarit
 Vuonna 1847 syntyneet
 1930-luvulla kuolleet
Roikonjärvi

Roikonjärvi () on Suunujoen vesistöön kuuluva järvi Karjalan tasavallan Suojärven piirin Porajärven ja Mujejärven piirin Sukkajärven kunnissa. Sen pinta-ala on 25,1 neliökilometriä ja valuma-alueen laajuus 1 485 neliökilometriä. Järveen virtavat Suunujoki ja Tšeba. Se laskee jolman kautta Himolanjärveen. Kalalajeja ovat siika, muikku, hauki, särki, seipi, säyne, salakka, lahna ja ahven.

Roikonjärven ja Himolanjärven välisella kannaksella on sijainnut Roikonniemen kylä.

Lähteet

Karjalan tasavallan järvet
Mujejärven piiri
Suojärven piiri
Suunujoen vesistö
Suomen retkeilyliitto

Suomen retkeilyliitto  on suomalainen maltillisen matkailun ja luonnonläheisen retkeilyn yhdistys, joka tarjoaa jäsenseurojensa kautta mahdollisuuden kokea yhteyden luontoon ja tunnistaa ympäristöarvojen merkitys elämänlaadulle.<ref name = Tietoa>Suomen retkeilyliitto: </ref> Retkeilyliitolla on 21 jäsenseuraa ja jäsenlehtenä kaksi–kolme kertaa vuodessa ilmestyvä Retkeilijä. Puheenjohtajana vuodesta 2016 on ollut Hannu Puhalainen.

Suomen retkeilyliitto kuuluu maailmanlaajuiseen Luontoystävät-internationaaliin.

 Historiaa 

Helsingin työväen retkeilijät otti tavoitteekseen kansallisen retkeilyliiton aikaansaamisen ja kutsui joulukuuksi vuonna 1971 koolle perustavan kokouksen, jonka puheenjohtajana toimi Erkki Wiksten. Hän edusti johtamansa Helsingin työväen retkeilijäin lisäksi valtakirjalla Hyvinkään retkeilijöitä. Muut perustajaseurat olivat Espoon urheilijain retkeilyjaosto, Espoonlahden kuntoilijat, Laajasalon työväen reippailijat, Nuuksion tarpojat ja Sipoon samoilijat. Ensimmäiseksi puheenjohtajaksi valittiin Wiksten, joka oli toimessa vuoteen 1992 saakka ja yhdistyksen nimeksi tuli Työväen retkeilyliitto''. Jotta mielikuvaa rajatusta jäsenkunnasta tai toiminnan poliittisuudesta ei syntyisi, nimi muutettiin nykyiseksi vuonna 2022.

Viitteet

Aiheesta muualla 

 

Retkeily
Suomalaiset ympäristöjärjestöt
Suomalaiset urheilujärjestöt
Asovansilli

Asovansilli (Alosa tanaica) on sillien (Clupeidae) heimoon kuuluva kalalaji.

Asovansilli saavuttaa tavallisesti korkeintaan 20 senttimetrin pituuden. Sillä on ensimmäisessä kiduskaaressaan 66–96 siivilähammasta.

Asovansilliä tavataan Mustassameressä ja Asovanmeressä. Sen tieteellinen lajinimi tanaica viittaa keskiaikaiseen Tanaisin kaupunkiin Asovanmeren äärellä. Asovansilli on anadrominen vaelluskala ja nousee kutemaan jokien ylävirtaan.

Lähteet 
 Taksonomian lähde alaheimon sukuun asti:

Viitteet 

Sillit
500 Hevosta / Iso takki

”500 Hevosta / Iso takki” on suomalaisen rap-artistin Gettomasan tuplasingle, joka julkaistiin 21. huhtikuuta 2022. ”Iso takki” -kappaleen musiikkivideo julkaistiin YouTubeen jo 28. maaliskuuta 2022. Tuplasingle julkaistiin Spotifyhin 21. huhtikuuta 2022, samana päivänä kun ”500 Hevosta” -kappaleen musiikkivideo julkaistiin YouTubeen.

Kappaleet

Listasijoitukset

Lähteet 

Vuoden 2022 kappaleet
Frossasco

Frossasco () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 2 789 asukasta.

Lähteet

Aiheesta muualla

Torinon metropolikaupungin kunnat
Jacky

Jacky on suomalainen jogurttien, vanukkaiden ja muiden maitopohjaisten välipalatuotteiden tuotemerkki. Jacky-tuotteita valmisti pitkään Lahden Vientikerma -nimellä tunnettu meijeri Lahdessa, joka oli vuosikymmenten mittaan muun muassa Unileverin, Felix-Abban ja Orklan omistuksessa. Nykyisin Orkla Foods Finland valmistaa Jacky-tuotteet Ruotsissa.

Historiaa
Ensimmäiset Jacky-tuotteet olivat jalalliseen muovipikariin pakattuja jogurtteja, jotka tuotiin markkinoille vuonna 1970 yhtenä ensimmäisistä suomalaisista jogurttimerkeistä. Jacky-tuotteet olivat vähemmän happamia kuin useimmat muut jogurtit, joten ne nousivat pian erityisesti lapsiperheiden suosioon.

Vuonna 1974 esiteltiin Jacky Makupala -vanukkaat, joiden idea ja Jacky-nimi tulivat Belgiasta.

Tammikuussa 2016 Lahden tehdas suljettiin ja valmistus siirrettiin Ruotsiin. Lahden Meijerinä vuonna 1906 aloittanut tehdaslaitos tuli vuosikymmenien mittaan tunnetuksi Jacky-tuotteiden ohella muun muassa Viri-vanukasjauheista sekä kahvikerman korvaajana käytetyistä Vuokko- ja Vispo-rasvasekoitteista. Työntekijöitä oli enimmillään pari sataa, viime vaiheessa nelisenkymmentä.

2010-luvun loppupuolella Jacky Jugupalat -jogurtteja valmisti Orklalle jalasjärveläinen Juustoportti.

Lähteet

Suomalaiset elintarvikealan tuotemerkit
Unileverin tuotemerkit
Kultainen nuoruus (kappale)

Kultainen nuoruus on Kullervo Linnan säveltämä ja Kullervon eli Tapio Lahtisen sanoittama valssikappale, joka voitti vuonna 1949 Yleisradion järjestämän iskelmäkilpailun. Tuoreeltaan sen levyttivät Eero Väre ja Pentti Tuominen, ja myöhempiä levyttäjiä ovat myös muun muassa Olavi Virta (1962) ja Arja Saijonmaa (1981). Laulu alkaa sanoin ”Lapsena tuntenut murheita en...”.

Kappaleesta on tullut yksi suomalaisen vanhan tanssimusiikin klassikoista, joka on käytännössä jokaisen tanssiorkesterin ohjelmistossa. Jo vuonna 1975 se oli kaikkien aikojen kymmenen esitetyimmän suomalaissävellyksen joukossa, ja Teoston vuosittaisissa esityskorvaustilastoissa se oli Suomen esitetyin kappale peräkkäisinä vuosina 1989, 1990 ja 1991.

Helsingin Sanomat pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa ”Kultainen nuoruus” oli yksi 35:stä eniten mainintoja saaneesta.

Lähteet

Vuoden 1949 kappaleet
Suomalaiset iskelmät
Valssit
Alien (tuotesarja)

Alien on tuotesarja, joka perustuu Ridley Scottin elokuvaan.
Sarjaan kuuluu useita elokuvia, videopelejä sekä kirjoja.

Sarjassa esiintyy alien-avaruusolento. Weyland-Yutani on fiktiivinen yhtiö joka usein esiintyy tuotesarjassa.

Elokuvat 
Alien – kahdeksas matkustaja (Alien, 1979)
Aliens – paluu (Aliens, 1986)
Alien 3 (1992)
Alien – ylösnousemus (Alien: Resurrection, 1997)
Prometheus (2012)
Alien: Covenant (2017)

Hahmo esiintyy myös Alien vs. Predator -sarjan elokuvissa:
Alien vs. Predator (AVP: Alien vs. Predator, 2004)
Aliens vs. Predator 2 (AVPR: Aliens vs. Predator: Requiem, 2008)

Sarjakuvat 
Aliens
Aliens versus Predator
Aliens versus Predator versus The Terminator
Batman/Aliens
Vihreä Lyhty vs Aliens
Judge Dredd vs. Aliens
Teräsmies/Aliens
Teräsmies ja Batman vs Aliens ja Predator
WildC.A.T.s/Aliens
Aliens/Predator: Deadliest of the Species

Kirjat 
 Aliens: Earth Hive (1992)
 Aliens: Nightmare Asylum (1993)
 Aliens: The Female War (1993)
 Aliens: Labyrinth (1996)
 Aliens: Berserker (1998)
 Aliens: Criminal Enterprise (2008)

Videopelit 
Aliens (1987)
Aliens (1990)
Alien 3 (1992)
Alien 3 (Game Boy) (1993)
Alien 3 (SNES) (1993)
Alien 3: The Gun (1993)
Alien vs Predator (SNES) (1993)
Alien vs Predator: The Last of His Clan (1993)
Alien vs. Predator (arcade) (1994)
Alien vs. Predator (Jaguar) (1994)
Alien vs Predator (Lynx) (1994)
Aliens: A Comic Book Adventure (1995)
Alien Trilogy (1996)
Aliens Online (1998)
Aliens versus Predator (1999)
Alien: Resurrection (2000)
Aliens: Thanatos Encounter (2001)
Aliens versus Predator 2 (2001)
Aliens: Unleashed (2003)
Aliens versus Predator: Extinction (2003)
Alien vs. Predator 2D (2004)
Alien vs. Predator (mobile) (2004)
Alien vs. Predator 3D (2005)
Aliens: Extermination (2006)
Aliens vs. Predator: Requiem (2007)
Alien vs. Predator 2 2D: Requiem (2007)
Aliens vs. Predator (2010)
Aliens: Infestation (2011)
Aliens: Colonial Marines (2013)
Alien: Isolation (2014)
Alien: Blackout (2019)

Alien
Madeleine Pascal

Madeleine Pascal (s. 1946 Pariisi) on ranskalainen laulaja. Pascal voitti vuonna 1966 sveitsiläisen Concours Eurovision -laulukilpailun kappaleella Ne vois-tu pas? ja valikoitui samalla Sveitsin edustajaksi saman vuoden Eurovision laulukilpailuun. Kansainvälisessä Eurovision laulukilpailussa Pascal sijoittui kuudenneksi 18 kilpailijan joukosta.

Diskografia

EP:t
La Vérité (1965)
Ma Chanson D’amour / Le Ballet Des Essuie-Glaces / Avec Ses Yeux / Qui M’aurait Dit Ça (1965)
Ma Chanson D’amour / Qui M’aurait Dit Ça (1965)
J’ai Choisi La Liberté (1966)

Singlet
Tu No Ves? / Elegi La Libertad (1966)
J'aime Les Oignons / Que Chantait Grand Mére (1966)
Ne Vois-tu Pas? (1966)
Aux Amoureux Du Monde / Le Jour Ou Il Va M'embrasser

Lähteet

Ranskalaiset laulajat
Sveitsin euroviisuedustajat
Vuoden 1966 euroviisuedustajat
Vuonna 1946 syntyneet
Elävät henkilöt
Architecta

Architecta Suomen Naisarkkitehtien Yhdistys – Finlands Kvinnliga Arkitekters Förening on suomalainen naisarkkitehtien yhdistys, joka perustettiin vuonna 1942.

Historia 
Architectan kerhomuotoisesta perustamisesta päätettiin toukokuussa 1942 Wivi Lönnin 70-vuotispäivien kunniaksi järjestetyissä Suomen naisarkkitehtien yhteisissä juhlissa. Juhlat pidettiin arkkitehti Elsi Borgin ja taiteilija Anton Lindforssin kotiateljeessa, Lallukan taiteilijakodissa. Juhlan kokoonkutsujina toimivat Elsi Borgin lisäksi Aili-Salli Ahde-Kjäldman ja Märta Blomstedt. Juhliin kutsuttiin kaikki Suomen naisarkkitehdit ja paikalle heistä pääsi 46 arkkitehtia. 

Architectan kerhotoiminta käynnistyi lokakuussa 1942 Fazerin kahvilassa Aino Marsio-Aallon, Märta Blomstedtin, Marja Pöyryn ja Airi Seikkala-Viertokankaan ja Anna-Lisa Stigellin toimesta. Kerhon ensimmäinen virallinen kokous järjestettiin 3. marraskuuta 1942 Helsingin Seurahuoneella. Architecta-kerhon puheenjohtajaksi valittiin Aili-Salli Ahde-Kjäldman, varapuheenjohtajaksi Märta Blomstedt sekä klubimestariksi, emännäksi ja rahastonhoitajaksi Airi Seikkala-Viertokangas. Hallituksen muiksi jäseniksi valittiin Aino Marsio-Aalto, Elsi Borg, Marja Pöyry ja Elli Ruuth. Varajäseniksi valittiin Meri Hämäläinen ja Anna-Lisa Stigell. Ensimmäisenä sihteerinä toimi Marja Pöyry. Architecta teki ensimmäisen kohdekäynnin vastavalmistuneeseen Helsingin Ensi-Kotiin, jonka suunnittelijana toimi kerhon jäsen arkkitehti Elna Kiljander. Architectan perustajajäseniin kuului valtaosa vuosina 1919–1924 toimineen naisarkkitehtien Tuumastukki-kerhon jäsenistä. 

Vuonna 1965 Architecta-kerho rekisteröitiin yhdistykseksi. Architecta Suomen Naisarkkitehtien Yhdistys on Naisjärjestöjen Keskusliiton ja International Union of Women Architects (UIFA) jäsen.

Vuonna 1982 Architecta kokosi 40-vuotisjuhlanäyttelyn Arkkitehteja, joka esitteli suomalaisten naisarkkitehtien historiaa 1890-luvulta 1980-luvulle. Näyttely oli esillä Helsingin kaupungin taidemuseon tiloissa Meilahdessa ja jatkoi sen jälkeen kiertävänä näyttelynä 1990-luvulle asti. 

Architectan 80-vuotisjuhlavuonna 2022 Suomen arkkitehtuurimuseossa avautui Eläköön Wivi Lönn! -näyttely, joka esittelee Architectan toimintahistoriaa ja Wivi Lönnin elämäntyötä.

Lähteet

Aiheesta muualla 

 Architecta Suomen Naisarkkitehtien Yhdistyksen kotisivut

Suomalaiset järjestöt
Anima (Noumenan albumi)

Anima on Noumenan kuudes studioalbumi, joka julkaistiin 4. syyskuuta 2020. Albumilta on julkaistu singlet "Saatto" sekä "Murtuneet".

Kappaleet

Arvostelut 
 Inferno: 
 Kaaoszine: 8½/10

Lähteet 

Vuoden 2020 albumit
Noumenan albumit
Carl Hultman

Carl Hultman (6. joulukuuta 1763 Tammisaari – 13. joulukuuta 1820 Tammisaari) oli suomalainen kauppias ja laivanvarustaja, joka oli porvariston edustajana Pietariin vuonna 1808 matkanneessa Suomen lähetyskunnassa.

Hultman oli 1700-luvun lopulla Tammisaaren vaikutusvaltaisimpia kauppiaita sekä alueen suurimpia työllistäjiä. Hän oli merkittävä laivanvarustaja, joka rakennutti sekä kauppasi laivoja.

Perhetausta
Hultmanin vanhemmat olivat kauppias ja valtuutettu Carl Fredriksson Hultman (1712–1788) ja Elsa Golin (1719–1772). Hultmanin aviopuoliso oli aatelisen Gustaf Fredrik Böningin (1726–1784) tytär Lovisa Böning (1766–1834).

Tunnustukset ja arvonimet 
 Venäjän keisari Aleksanteri I:n myöntämä lähetyskunnan mitali Pyhän Andreaksen ritarikunnan nauhalla.
 kauppaneuvos.

Lähteet

Aiheesta muualla 
 Tammisaari, Villa Matkasto: majoitus ja elämykset (Carl Hultmanin perhe ja taustat). Viitattu 8.4.2022.
 Hultman–suku ja historia Viitattu 8.4.2022.

Suomalaiset kauppiaat
Suomalaiset laivanvarustajat
Kauppaneuvokset
Vuonna 1767 syntyneet
Vuonna 1829 kuolleet
Suomen lähetyskunta 1808
Anthony Albanese

Anthony Norman Albanese (s. 2. maaliskuuta 1963, Darlinghurst, Australia) on australialainen poliitikko, joka on ollut Australian työväenpuolueen johtajana vuodesta 2019 alkaen. Hänen johdollaan työväenpuolue voitti vuoden 2022 vaalit voittaen Scott Morrisonin johtaman konservatiivikoalition.

Tausta ja yksityiselämä 
Albanese syntyi 2. maaliskuuta 1963 ja hän oli perheen ainoa lapsi. Äiti Maryanne kertoi pojalle, että tämän italialainen isä, Carlo, oli kuollut auto-onnettomuudessa pian vanhempien mentyä naimisiin. Tämä oli kuitenkin vale, jolla äiti tahtoi suojella poikaansa äpärän leimalta katolilaisessa ja konservatiivisessa ympäristössä. Anthony sai tietää isänsä olevan elossa ja että oli syntynyt avioliiton ulkopuolella. Hän alkoi etsiä isäänsä vasta vuonna 2002 äitinsä kuoleman jälkeen, ja tapasi tämän vasta vuonna 2009.

Vuonna 2000 Albanese meni naimisiin Carmel Tebbuttin kanssa. He erosivat vuonna 2019, mikä Albanesen kertoman mukaan masensi häntä. Vuoden päästä hän kuitenkin tapasi nykyisen naisystävänsä, Jodie Haydonin. Uskonnolliselta vakaumukseltaan Albanese on sanonut olevansa ei-harjoittava katolilainen.

Poliittinen ura 
Albanese on edustanut työväenpuoluetta parlamentissa vuodesta 1996. Hänen vaalipiirinsä, Grayndler, sijaitsee Sydneyn suurkaupunkialueen eteläosassa.

Albanese vannoi virkavalansa 23. toukokuuta.

Lähteet

Australian pääministerit
Vuonna 1963 syntyneet
Elävät henkilöt
Jalkapallon maailmanmestaruuskilpailut 2022 – Lohko E

Jalkapallon maailmanmestaruuskilpailujen 2022 E-lohkon ottelut pelataan 23. marraskuuta–1. joulukuuta 2022. Lohkossa pelaavat Espanja, Costa Rica, Saksa ja Japani.

Joukkueet

Sijoitukset

Ottelut
Kaikki ajat paikallista aikaa, AST (UTC+3).

Saksa vs. Japani

Espanja vs. Costa Rica

Japani vs. Costa Rica

Espanja vs. Saksa

Japani vs. Espanja

Costa Rica vs. Saksa

Lähteet

Aiheesta muualla
 Virallinen sivusto 
 Viralliset otteluraportit 

Jalkapallon maailmanmestaruuskilpailut 2022
Torrazza Piemonte

Torrazza Piemonte () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 3 001 asukasta.

Lähteet

Aiheesta muualla

Torinon metropolikaupungin kunnat
Puolan ilmatieteen ja vesivarojen laitos

Puolan ilmatieteen ja vesivarojen laitos - kansallinen tutkimuslaitos (, , lyhennys IMGW-PIB tai IMGW) on Puolan kansallinen, nykymuodossaan vuonna 1972 perustettu meteorologis-hydrologinen palvelu- ja tutkimuslaitos. Laitos tekee myös ilmastotutkimusta ja ilmatieteeseen liittyvää meritieteellistä tutkimusta. Puolan ilmatieteen ja vesivarojen laitoksen päätoimipaikka sijaitsee Varsovassa.  IMGW tulkitsee operatiivisen toimintansa alkaneen vuonna 1919. Ensimmäiset säilyneet säähavainnot tehtiin Puolan Krakovassa kuitenkin jo 9. huhtikuuta 1468.

Tutkimuslaitoksen palveluksessa on noin 1 400 asiantuntijaa. Laitoksella on noin 2 000 mittaus- tai havaintoasemaa. Tähän sisältyy yli 850 ilmasto- tai sadeasemaa, yli 850 vesistön mittausasemaa (pinnankorkeus), 63 hydrologista ja meteorologista asemaa, 3 aerologista asemaa (ylempi ilmakehä), 8 säätutka-asemaa, 12 ukkospaikanninasemaa sekä merentutkimusalus r/v Baltica. IMGW on kertonut pyrkivänsä täydentämään säätutkaverkkoaan lähivuosina kahdella uudella tutka-asemalla.

Ennustustoimintaa varten IMGW:lla on käytössään useita numeerisia sääennustusmalleja, esimerkiksi COSMO- ja ALADIN-mallit.

Lähteet

Aiheesta muualla

 Keski-Euroopan karttamuotoinen numeerinen sääennuste (esimerkiksi ALARO-malli, 72 h). Voit siirry ajassa (alapalkista), vaihda sääsuuretta (oikealta); kursorilla voit saada lukuarvon esille haluttuun paikkaan. Puolan alueelle valittavissa monia muitakin säämalleja  (imgw.pl)
 Puolan ilmatieteen ja vesivarojen laitoksen sade- ja hydrologisten asemat kartalla. Valikoilla voi haluttuja mittausarvoja saada esille  (imgw.pl)
 Sadetilanne Puolassa IMGW:n säätukaverkon mukaan  (imgw.pl)

Puolalainen yhteiskunta
Ympäristötieteelliset tutkimuslaitokset‎
Sääpalveluntarjoajat
Jääkiekon SM-liigakausi 2022–2023

Jääkiekon SM-liigakausi 2022–2023 on jääkiekon SM-liigan 48. kausi. Runkosarja alkoi 13. syyskuuta. Tappara lähti kauteen hallitsevana mestarina.

Kauden rakenne 
Runkosarja alkaa tiistaina 13. syyskuuta edellisen kauden finalistien Tampereen Tapparan ja Turun Palloseuran kohtaamisella Tampereella. Ottelu on päivän ainoa. Runkosarjassa pelataan aikaisempien kausien tapaan 450 ottelua, 60 jokaista joukkuetta kohden. Täysiä seitsemän ottelun kierroksia pelataan 21, joista 15 lauantaisin. Vähän yli puolet runkosarjasta, 265 ottelua, pelataan perjantaisin ja lauantaisin. Suurin osa arkipeleistä pelataan keskiviikkoisin (93) ja tiistaisin (42). Pelipäiviä on runkosarjassa yhteensä 114.

Sarja on marraskuussa tauolla puolentoista viikon ajan maajoukkueen pelatessa EHT-turnauksessa. Joulutauko kestää joukkueesta riippuen 6–10 vuorokautta, poikkeuksena Helsingin IFK, joka osallistuu 26.–31. joulukuuta Sveitsissä järjestettävään Spengler Cupiin. Muilla joukkueilla joulutauko päättyy tapaninpäivänä 26. joulukuuta. Runkosarja päättyy lauantaina 11. maaliskuuta. Pudotuspelien otteluohjelma julkaistaan keväällä runkosarjan päättymisen kynnyksellä.

Runkosarjan erityistapahtumia tulevat olemaan lukuisat peräkkäisten päivien kohtaamiset tiettyjen joukkueiden välillä, sekä kolme Ilveksen ja Tapparan kotiottelut sisältävää pelipäivää.

Osallistuvat joukkueet

Valmentajavaihdokset

Sarjataulukko

Runkosarjan tilastot

Lähteet 

Jääkiekon SM-liigakaudet
Jääkiekkosarjojen kausi 2022–2023
Projekt

Projekt (ven. Проект, suom. projekti) on venäläinen uutissivusto.

Projekt kertoo erikoistuneensa vaarallisiin ja yhteiskunnallisesti tärkeisiin aiheisiin, jotka ovat tabu useimmille venäläisille julkaisuille. Projekt on julkaissut syvällisesti tutkittuja, Venäjän hallitsevaa eliittiä koskevia artikkeleita, jotka eivät imartele kohteitaan. 

Esimerkiksi Ilta-Sanomat ja Yle ovat käyttäneet Projektia lähteenään.

Joitakin Projektin artikkeleita on käännetty englanniksi.

Projekt perustettiin 2018. Sitä ennen sivuston perustaja ja päätoimittaja Roman Badanin oli poliittisista syistä hiillostettu ulos jo monien riippumattomien uutistoimitusten johtoasemista. Badanin oli työskennellyt mm. Dožd-kanavalla. Badaninin mukaan Projektin työntekijät päättivät kirjoittaa kiinnostavista aiheista seurauksista piittaamatta. 

Marraskuussa 2020 Projekt kertoi Vladimir Putinin ja Svetlana Krivonogihin suhteesta, josta lehden mukaan syntyi tytär Jelizaveta Vladimirovna Krivonogih vuonna 2003. Vuoden 2021 kesäkuussa lehti mainosti julkaisevansa pian tietoja sisäministeri Vladimir Kolokoltsevin omaisuudesta ja siteistä järjestäytyneeseen rikollisuuteen. Seuraavana päivänä poliisi järjesti etsinnän päätoimittajan ja hänen kollegoidensa asuntoihin. Heidän tietokoneensa takavarikoitiin ja Badanin sai syytteen kunnianloukkauksesta neljä vuotta aiemmin julkaistun dokumenttifilmin vuoksi. Heinäkuussa 2021 oikeusministeriö julisti Projektin "ei-toivotuksi järjestöksi". "Ei-toivotun järjestön" jäseniä ja yhteistyökumppaneita odottavat 500 000 ruplan (ts. 7 635,08 EUR) sakot ja enimmillään kuuden vuoden vankeus. "Parempaa tunnustusta on vaikea kuvitella", kommentoi Badanin. Lehteä julkaiseva yhtiö oli kuitenkin ajettava alas.

Oikeusministeriö nimesi kymmenen lehden toimittajista "ulkomaiden agentiksi". Tämä oli ensimmäinen kerta kun "ulkomaiden agenteiksi" nimettiin henkilöitä eikä vain järjestöjä. "Agenteiksi" nimettyjen toimittajien oli lisättävä artikkeleittensa oheen varoitus. Heidän oli myös lähetettävä oikeusministeriölle tiedot tuloistaan ja menoistaan neljä kertaa vuodessa. 

Monet toimittajat pakenivat maasta. Badanin perusti uuden sivuston nimeltä Agentstvo. Projekt herätettiin henkiin huhtikuussa 2022. 

Huhtikuussa 2022 Projekt kertoi Putinin lisääntyneistä terveysongelmista jotka viittasivat mahdollisesti kilpirauhassyöpään, ja erikoisesta hoitomenetelmästä: Lehden mukaan Putin kylpee pantokriinissa, hirvensarvista saatavassa uutteessa.

Lähteet

Aiheesta muualla 

 http://proekt.media/

Venäläiset sanomalehdet